**09:00 To 17:00, 17:00 To Whenever** (בעברית: תשע עד חמש, חמש עד מתישהו) הוא אלבום הבכורה של הפרויקט הישראלי TYP, בו חברים המוזיקאים עברי לידר ויונתן גולדשטיין, וחברים נוספים שאינם מוזיקאים (דוגמת כוריאוגרף, גרפיקאי ומעצב אתרים).

רקע
---

לאחר עבודה של כשנתיים, יצא האלבום ב-12 בספטמבר 2011, בפורמט דיגיטלי ובפורמט פיזי (CD). האלבום הוא אלבום קונספט, ולדברי ההרכב הוא תיאור סדר יומם וסגנון החיים של המקצוענים הצעירים החיים בעיר הגדולה. כל רצועה מ-14 הרצועות שבאלבום מוקדשת לחלק אחר ביום: "מההשכמה, לגימת הקפה של הבוקר, בדיקת אימייל, הנסיעה למשרד, הפסקת צהריים לארוחת הערב והישר לפאב, יציאה למועדון וסיום באפטר פארטי". האלבום מחולק לשני חלקים - 09:00 עד 17:00, שהן שעות העבודה המקובלות והנפוצות, הוא החלק הרגוע יותר של האלבום; 17:00 To Whenever הוא החלק הקצבי יותר ואלקטרוני. שני הסינגלים הראשונים מהאלבום, D.I.S.C.O ו־20 seconds, הם שניהם מהחלק השני של האלבום.

סינגלים ושירים אחרים באלבום
---------------------------

ב-7 ביולי 2011 יצא הסינגל הראשון מתוך האלבום, D.I.S.C.O. השיר כולל סימפל מתוך הפזמון של השיר בעל השם הזהה של הלהקה הצרפתית Ottawan, אשר זכה להצלחה רבה בשנות ה-80.

יציאת הסינגל לוותה בקליפ בבימויו של גיא שגיא. על הצד האופנתי בקליפ הופקד הסטייליסט ראובן כהן. הקליפ מכיל שורת מחוות לתרבות הקאמפ, לפט שופ בויז, ולביונסה. בולטות בו מספר אמירות אופנתיות, דוגמת בגד הגוף השחור המכסה את כל גופן ופניהם של הדוגמניות באחד החלקים בקליפ, העקבים אותם נועלים לידר וגולדשטיין בשניות האחרונות, והלבוש, המתכתב באופן ישיר עם טרנד הקולור בלוק, מהבולטים של 2011 בקליפ מכבב הרקדן והכוריאוגרף אוריאל יקותיאל כשלצידו 4 דוגמניות, כולן משתתפות בתחרות מלכת היופי בעברן.

ב-6 בספטמבר יצא הקליפ לסינגל השני של הלהקה, ‎20 Seconds. הקליפ בוים בידי עומר טובי, אשר נודע בעיקר בזכות הסרטונים שיצר עבור ליין המוזיקה מזרחית ללהט"ב, אריסה, שזכה לפופולריות גבוהה. בקליפ, הממשיך את הקו האומנותי של D.I.S.C.O במראה הכללי ובניגודיות שבין שחור לבן וגווני אפור, לצבעוניות רבה, מככב אוריאל יקותיאל לצד קבוצת רקדניות בטן. יקותיאל גם אחראי על הכוריאוגרפיה בקליפ. בקליפ בולט המאפיין המזרח תיכוני אשר בולט גם בשיר. במספר קטעים בקליפ הרקדניות בולטות בלבוש אסלאמי מובהק, דוגמת עבאיה, חג'אב ובורקה, ואחד מרגעי השיא של הקליפ הוא כאשר דמות מכוסה מכף רגל ועד ראש (מלבד העיניים), מורידה את הרעלה, וחושפת כי הדמות היא בעצם יקותיאל, בלבוש נשי אסלאמי מסורתי. הקליפ יוצר קשר בין שלוש הדתות, ובין ההתרחשויות בו טקס אבל אסלאמי, עלייה לשמים המזכירה את עליית ישו לשמיים, ואת לידר וגולדשטיין רכובים על חמורים, כפי שבמסורת היהודית נהוג להאמין שבביאת המשיח, הוא יבוא רכוב על חמור.
ב-10 באוגוסט 2011 עלה לעמוד היוטיוב של הלהקה הקליפ לשירה P.O.P, אך השיר לא שוחרר כסינגל. הקליפ בוים וצולם בידי גיל זבלודובסקי. 

ב-11 באוקטובר 2011, תוך הזדהות עם תנועת המחאה כיבוש וול סטריט, העלו לאתר יוטיוב את שירם Wake Up. הוצאת השיר לוותה בעטיפה, בה נראית כל מפת ארצות הברית בצבע אדום, המאפיין את תנועת המחאה בארצות הברית, בדומה לב' זה אוהל במחאת האוהלים הישראלית.

במרץ 2012 פורסם ביוטיוב קליפ של הלהקה לשירה "Young Professionals". את הקליפ ביים רועי שני, המעצב הגרפי של הלהקה, וצילם אותו זיו שדה. גלעד אדמוני הפיק את הסרט, ואת התסריט כתבו לידר וגולדשטיין בעצמם. טרם עלייתו ליוטיוב, הקליפ הופץ דרך האתר הצרפתי הפופולרי Konbini, תחת השם "This is (How We See) Tel Aviv". הקליפ זכה ל-45,000 צפיות ב-Konbini ולעוד 27,000 ביוטיוב. בקליפ מופיעים אנשים שצולמו ברחובות תל אביב, והלהקה אף הזמינה דרך חשבון הטוויטר שלה אנשים להשתתף בקליפ, ביום הצילומים. 

ב-31 במרץ 2012 הוציאה הלהקה את הסינגל השלישי שלה, Deserve, הרצועה החמישית באלבום.

שירי האלבום
-----------


| ‎09:00 To 17:00, 17:00 To Whenever |
| --- |
| מס' | שם | משך |
| 1. | With Me | 03:51 |
| 2. | P.O.P | 05:25 |
| 3. | Young Professionals | 04:08 |
| 4. | Dirty Messages | 03:07 |
| 5. | Deserve | 04:00 |
| 6. | Rumors | 03:51 |
| 7. | Angry Alone | 05:04 |
| 8. | Family Value | 03:25 |
| 9. | Bad Blood | 02:58 |
| 10. | D.I.S.C.O | 04:06 |
| 11. | Twenty Seconds | 03:55 |
| 12. | Fuck Off Berlin | 03:20 |
| 13. | Blood Makes Noise | 04:25 |
| 14. | Wake Up | 05:37 |

תקשורת וביקורות
---------------

החל מהרגע הראשון, הפרויקט זכה להתעניינות תקשורתית גבוהה. השילוב בין לידר, אחד המוזיקאים המצליחים בישראל, לגולדשטיין, מפיק צעיר ומבטיח, והבחירה לעשות מוזיקה באנגלית אבל לפעול בישראל, יצרו התעניינות תקשורתית רבה. 

הקליפ זכה להצלחה ולהתעניינות ברחבי העולם. כך למשל פרסמו אותו הבלוגר פרז הילטון, בנוסף לבריאן פרידמן, הכוריאוגרף של בריטני ספירס, שאף הציע להרכב לשתף עמו פעולה בעתיד

בסך הכול, זכה האלבום לביקורות חיוביות מאוד.

קישורים חיצוניים
----------------

* MusicBrainz 09:00 To 17:00, 17:00 To Whenever באתר MusicBrainz

הערות שוליים
------------

1. 1 2  תום זואילי, ‏בלעדי: הקליפ החדש של במאי "האריסה", באתר ‏מאקו‏‏, ‏16 בספטמבר 2011‏.
2. ↑  לירוי שופן‏, עברי לידר עולה על עקבים בקליפ חדש שיעשה לכם את הקיץ, באתר וואלה!‏, 10 ביולי 2011.
3. ↑  אביב ברטלה, בלוק של צבע: טרנד הקולור בלוק, באתר ynet, 20 במרץ 2011.
4. ↑  אביב ברטלה, הצבעים החזקים שולטים, באתר Xnet‏, 8 במאי 2011.
5. ↑  שירלי סידרר-חכמון, יהיה דיסקו, עם עברי לידר, באתר ynet, 13 ביולי 2011.
6. 1 2  אור ברנע, ynet - תרבות ובידור - עברי לידר באנגלית: צפו בקליפ של TYP, באתר ynet, 7 ביולי 2011.
7. ↑    
שגיאות פרמטריות בתבנית:יוטיוב   
'סוג: סרטון מילים' אינו ערך חוקי  Wake Up, סרטון מילים באתר יוטיוב
8. ↑   עטיפת השיר Wake Up
9. ↑  הקליפ באתר Konbini
10. ↑   Young Professionals, וידאו קליפ של השיר באתר יוטיוב
11. ↑  אסף נבו, ‏המקצוענים הצעירים מבטיחים: יהיה דיסקו, באתר ‏מאקו‏‏, ‏7 ביולי 2011‏.
12. ↑  שני גורקביץ‏, עברי לידר ויונתן גולדשטיין מציגים את הפרויקט החדש: TYP, באתר וואלה!‏, 7 ביולי 2011.
13. ↑  יוני פרוים צילום: יחצנים‏, פרז הילטון מפרגן לעברי לידר, באתר וואלה!‏, 19 ביולי 2011.
14. ↑  1וואלה! סלבס צילום: אביב חופי‏, עברי לידר עושה בריטני ספירס, באתר וואלה!‏, 17 בספטמבר 2011.
15. ↑  עמית קוטלר, לב אלקטרוני: עברי לידר וג'וני גולדשטיין ב-TYP, באתר ynet, 11 בספטמבר 2011.
16. ↑  דפנה לוסטיג‏, TYP של עברי לידר וג'וני גולדשטיין: מעורר גאווה, באתר וואלה!‏, 15 בספטמבר 2011.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: bb22159d-5098-4597-a650-e5e27e2bd6c1

 |